               ЕВРОПЕЙСКА КОМИСИЯ
            Брюксел, 27.7.2016
            COM(2016) 517 final
            Препоръка за
            РЕШЕНИЕ ЗА ИЗПЪЛНЕНИЕ НА СЪВЕТАза налагане на глоба на Испания за непредприемане на ефективни действия за преодоляване на прекомерния дефицит

               Препоръка за

               РЕШЕНИЕ ЗА ИЗПЪЛНЕНИЕ НА СЪВЕТА

               за налагане на глоба на Испания за непредприемане на ефективни действия за преодоляване на прекомерния дефицит

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз,

               като взе предвид Регламент (ЕС) № 1173/2011 на Европейския парламент и на Съвета от 16 ноември 2011 г. за ефективното прилагане на бюджетното наблюдение в еврозоната, и по-специално член 6 от него,

               като има предвид, че:

               (1)Съветът установи с решение, прието на 12 юли 2016 г., че Испания не е предприела ефективни действия за коригиране на прекомерния дефицит в отговор на препоръката на Съвета от 21 юни 2013 г. съгласно член 126, параграф 7 от Договора.

               (2)В резултат на решението на Съвета съгласно член 126, параграф 8 от Договора, че Испания не е предприела ефективни действия за коригиране на прекомерния дефицит, Комисията следва да препоръча на Съвета да наложи глоба.

               (3)Глобата, която следва да бъде наложена на Испания, следва по принцип да бъде в размер на 0,2 % от нейния БВП за предходната година, но размерът ѝ може да бъде намален или тя да бъде отменена поради изключителни икономически обстоятелства или въз основа на мотивирано искане от съответната държава членка.

               (4)През 2015 г. БВП на Испания е 1081,19 милиарда евро. 0,2 % от БВП съответства на 2162,38 милиона евро.

               (5)В съответствие с член 2, параграф 3 от Регламент (ЕС) № 1173/2011 „изключителни икономически обстоятелства“ означава обстоятелства, при които излишъкът на бюджетния дефицит над референтната стойност се счита за изключение по смисъла на член 126, параграф 2, буква а), второ тире от ДФЕС, както е посочено в Регламент (ЕО) № 1467/97. В съответствие с последния регламент, този излишък е по изключение, когато е резултат от i) необичайно събитие извън контрола на съответната държава членка, което оказва значително влияние върху финансовото състояние на сектор „Държавно управление“, или ii) когато е в резултат от сериозен икономически спад, т.е. отрицателен годишен темп на нарастване на обема на БВП или натрупани загуби от производство през продължителен период с много нисък годишен прираст на БВП в сравнение с неговия потенциал.

               (6)Оценка на приложимостта на горепосочените условия за Испания води до следните заключения:

               След десет последователни тримесечия на отрицателен ръст на реалния БВП, икономическият растеж в Испания се възобнови през третото тримесечие на 2013 г. Ръстът на реалния БВП достигна 1,4 % през 2014 г. и се ускори до 3,2 % през 2015 г. Според актуализираната прогноза на Комисията от пролетта на 2016 г. се очаква ръстът на реалния БВП да достигне 2,9 % през 2016 г. Това представлява увеличение от 0,3 процентни пункта в сравнение с прогнозата на Комисията от пролетта на 2016 г. вследствие на по-високо от очакваното публично и частно потребление през първото тримесечие на годината. Следователно не е имало сериозен икономически спад през периода, обхванат в препоръката на Съвета от 21 юни 2013 г. (т.е. 2013—2016 г.).

               Освен това не са се случили необичайни събития извън контрола на правителството, които да окажат значително въздействие върху публичните финанси през периода 2013—2016 г. Въпреки изненадващо ниското равнище на инфлацията в Испания — дори с отрицателни стойности през 2014 г. — въздействието ѝ върху публичните финанси не е голямо, тъй като до голяма степен е компенсирано от по-високия от очаквания ръст на реалния БВП, а бързото създаване на работни места и високият дял на данъците в структурата на растежа способстват за намаляването на дефицита.

               (7)Следователно не съществуват изключителни икономически обстоятелства, които биха могли да обосноват намаляване на размера на глобата.

               (8)На 13 юли 2016 г. Испания представи мотивирано искане до Комисията да препоръча на Съвета размерът на глобата да бъде определен на нула. В подкрепа на искането си Испания излага следните мотиви:

               (9)Испания припомня важните си постижения в изпълнението на широкообхватна програма за реформи въпреки много трудния икономически контекст, които се оказаха от решаващо значение за възстановяването на икономическата дейност и създаването на работни места, както и за коригирането на натрупаните дисбаланси. Тя също така подчертава значителната фискална корекция по време на кризата и отрицателното въздействие на ниската и дори отрицателна инфлация върху процеса на фискалното коригиране и икономиката като цяло. Повдигнати са и методологически въпроси относно предполагаемата невъзможност при сегашната методология за оценка на спазването на Пакта за стабилност и растеж да се вземе предвид отрицателната инфлация и да се измери точно потенциалният ръст на БВП по отношение на Испания. Накрая, Испания докладва за мерките и ангажиментите, поети за намаляване на бюджетния дефицит през 2016 г., и отново потвърждава ангажимента за коригиране на прекомерния дефицит до 2017 г.

               (10)Оценката на горепосочените аргументи води до съображенията, изложени по-долу.

               (11)Испанската икономика претърпя значителни промени през последните години — не на последно място благодарение на реформите, предприети в трудна икономическа среда, които спомогнаха за намаляване на съществуващата липса на гъвкавост на пазара на труда и продуктовите пазари. Успешното приключване на програмата за финансова помощ за рекапитализация на финансовите институции в Испания в началото на 2014 г. и основните структурни реформи, които се провеждат успоредно с нея, създадоха солидна основа за икономическото възстановяване. Също така след приключване на програмата Испания продължи да осъществява структурни реформи, включително реформа на нормативната уредба за обявяване в несъстоятелност, приключване на преструктурирането на банковия сектор, реформа на публичната администрация и създаване на независим фискален съвет. Заедно с паричната политика и укрепената рамка за управление на еврозоната, това проправи пътя за връщане на капиталовите потоци и по-добри финансови условия. С възстановяването на растежа през втората половина на 2013 г. се ускори вътрешното и външното преструктуриране, подкрепено и от засилената конкурентоспособност благодарение на реформите. Възстановяването е придружено от създаването на много нови работни места, стимулирано от продължаващото задържане на заплатите и от въздействието на реформите на пазара на труда. Независимо от напредъка в преструктурирането на икономиката продължават да са налице значителни предизвикателства предвид все още високото равнище на частния и публичния дълг, за което свидетелства много високото равнище на нетните външни задължения. Това излага страната на рискове, произтичащи от промени в пазарните нагласи, а все още високата безработица възпрепятства икономическите реформи.

               (12)Въпреки че Испания не е предприела ефективни действия за преодоляване на прекомерния дефицит в съответствие с препоръката на Съвета от 21 юни 2013 г., следва да се отбележи, че Испания вече е предприела значителни структурни корекции за намаляване на прекомерния дефицит в бюджета за 2012 г. и в по-малка степен — за 2013 г. След този период на значителна фискална структурна корекция се наблюдава умора от усилията за консолидация, както бе изтъкнато в решението на Съвета от 12 юли 2016 г., в контекста на трудни икономически условия, които застрашиха социалното сближаване. В действителност независимо от силното възстановяване на икономиката от третото тримесечие на 2013 г. насам Испания продължава да е засегната от неблагоприятни икономически условия по време на периода, обхванат от последната препоръка на Съвета. Разликата между фактическия и потенциалния БВП достигна -8,5 % от потенциалния БВП през 2013 г. и макар бързо да намалява, все още е с отрицателна стойност — -4,0 % през 2015 г. Безработицата достигна най-високото си равнище от 26,1 % през 2013 г., социалното изключване и неравенството се влошиха в резултат на кризата, като общият дял на хората, изложени на риск от бедност или социално изключване, достигна равнище от 29,2 % през 2014 г. — което е сред най-високите стойности в ЕС.

               (13)В този контекст макар и някои от мерките, предприети през последните години, да са оказали пряко отрицателно въздействие върху публичните финанси, те могат да допринесат за повишаване на растежа и заетостта в средносрочен и дългосрочен план, и в крайна сметка за устойчивостта на публичните финанси. Освобождаването и приспадането на социални осигуровки допринесе за трайния дефицит по консолидирания държавен бюджет, но до известна степен подкрепи социалното сближаване, тъй като те бяха насочени към лицата с по-ниски доходи, по-слабо квалифицираните работници и новите постоянни договори. Приетите в края на 2014 г. данъчни реформи — макар и недостатъчно финансирани, имат за цел осигуряване на структура на данъчното облагане, която благоприятства в по-голяма степен растежа, както и подобряване на управлението в областта на данъчното облагане и собствения капитал.

               (14)За 2016 г. испанското правителство — от позицията си на служебно правителство, предприе мерки за намаляване на дефицита съгласно препоръката на Комисията от 9 март 2016 г. относно мерките, които трябва да бъдат предприети от Испания, за да гарантира своевременно коригиране на своя прекомерен дефицит, което е похвално. По-специално, с оглед на прилагането на разпоредби в националното законодателство за налагане на фискална дисциплина на регионалните правителства, на 6 април правителството изиска 12 регионални правителства да одобрят намаления на бюджетните кредити, за да гарантират спазването на своите цели за равнището на дефицита за 2016 г. Въпреки че намаленията на разходите за 2016 г., приети към момента от тези правителства, са значително под очаквания им размер съгласно програмата за стабилност за 2016 г., испанското централно правителство е одобрило намаления на бюджетните кредити в размер на около 0,2 % от БВП. На 13 юли служебното правителство на Испания обяви своя ангажимент да въведе допълнителни подходящи мерки за намаляване на дефицита. По отношение на приходите, с измененията в Закона за корпоративното данъчно облагане, които следва да се приемат веднага след като новото правителство е сформирано, се предвижда да бъде компенсира загубата на приходи от около 0,5 % от БВП през 2016 г. вследствие на промените в уредбата на плащанията на вноски (pagos fraccionados) на корпоративните подоходни данъци, така че да се гарантира, че приходите от корпоративните подоходни данъци ще достигнат равнището, предвидено в програмата за стабилност за 2016 г. По отношение на разходите, по-ранната дата на приключване на финансовата година на централното държавно управление, приета на 14 юли, може да спомогне за ограничаване на разходите през второто полугодие на 2016 г. Независимо от това все още има значителни рискове във връзка с изпълнението на посочените мерки, по-специално що се отнася до своевременното приемане от Парламента на необходимите промени в Закона за корпоративното данъчно облагане и до това дали те ще бъдат достатъчни, за да се компенсира очакваният недостиг на приходи от корпоративните подоходни данъци. Правителството се ангажира също да предприеме по-нататъшни мерки срещу данъчните измами.

               (15)В мотивираното искане на Испания до Комисията също така се подчертава отрицателното въздействие на ниската и дори отрицателна инфлация върху процеса на фискалното коригиране и икономиката като цяло. Както беше заявено и в решението на Съвета от 12 юли 2016 г., през периода 2013—2015 г. инфлацията в Испания (измерена с помощта на дефлатора на БВП) действително е значително по-ниска от тази в базовия макроикономически сценарий, залегнал в препоръката (дори е отрицателна през 2014 г. — -0,4 %). Въпреки това отрицателното въздействие на ниската или дори отрицателна инфлация върху испанските фискални резултати до голяма степен беше компенсирано от по-високия от очакваното ръст на реалния БВП.

               (16)Испания също така повдига методологически въпроси относно предполагаемата невъзможност при сегашната методология за оценяване на ефективните действия да се вземе предвид отрицателната инфлация и точно да се измери потенциалният ръст на БВП по отношение на Испания. Във връзка с възможното подценяване на структурната корекция, осъществена в Испания, следва да се припомни, че при оценката на потенциалния растеж Комисията прилага общоприетия метод на производствената функция, одобрен от Съвета. По отношение на въздействието на отрицателната инфлация Комисията признава в своята аналитична работа, че методологията, одобрена за фискалното наблюдение и базирана на корекция на данните за номиналното салдо чрез оценки за потенциалния БВП, може при наличие на отрицателен инфлационен шок да доведе до подценяване на структурната корекция. Този подход обаче се допълва от измерител на фискалната корекция „отдолу нагоре“, чрез който се оценява дали са постигнати целите за разходите и дали са изпълнени планираните дискреционни мерки по отношение на приходите. Противно на промяната в структурното салдо измерителят „отдолу нагоре“ вероятно ще завиши фискалната корекция след дезинфлационен шок. По отношение на Испания и използването на този метод „отдолу нагоре“ показва, че през периода 2013—2015 г. не е постигнато кумулирано подобрение на състоянието на бюджета спрямо препоръчаната кумулативна структурна корекция от 3,0 % от БВП.

               (17)С оглед на мотивираното искане на Испания и предвид предходните съображения — а именно дълбоките структурни реформи, предприети от испанското правителство от 2012 г. насам и продължаващи все още, трудната икономическа среда през периода, обхванат от препоръката на Съвета от юни 2013 г., ангажиментите за намаляване на дефицита, обявени в мотивираното искане на служебното правителство на Испания, наред с мерките за консолидация, въведени вследствие на препоръката на Комисията от 9 март 2016 г. относно мерките, които трябва да бъдат предприети от Испания, за да гарантира своевременно коригиране на своя прекомерен дефицит, отмяната на глобата в размер на 0,2 % от БВП се счита за обоснована,

               ПРИЕ НАСТОЯЩОТО РЕШЕНИЕ:

               Член 1

               Глобата в размер на 0,2 % от БВП, която следва да бъде наложена на Испания за непредприемане на ефективни действия в отговор на препоръката на Съвета от 21 юни 2013 г., се отменя.

               Член 2

               Адресат на настоящото решение е Кралство Испания.

               Съставено в Брюксел на […] година.

                  За Съвета

                  Председател


title: Препоръка за Решение на Съвета за отмяна на Решение 2005/185/ЕO за съществуването на прекомерен дефицит в Чешката република

text:
   BG
BG    BG
 ---pagebreak---      КОМИСИЯ НА ЕВРОПЕЙСКИТЕ ОБЩНОСТИ
                                  Брюксел, 7.5.2008
                                  SEC(2008) 571 окончателен
                       Препоръка за
                 РЕШЕНИЕ НА СЪВЕТА
   за отмяна на Решение 2005/185/ЕO за съществуването
       на прекомерен дефицит в Чешката република
                (представена от Комисията)
BG                                                          BG
 ---pagebreak---                                    ОБЯСНИТЕЛЕН МЕМОРАНДУМ
   1.       ОБЩА ИНФОРМАЦИЯ
   Член 104 от Договора постановява, че държавите-членки следва да избягват
   прекомерен дефицит и установява процедура за неговото идентифициране и
   коригиране. Процедурата при прекомерен дефицит (ППД) е допълнително уточнена в
   Регламент (EО) № 1467/97 на Съвета за „определяне и изясняване на прилагането на
   процедурата при прекомерен дефицит“1, която е част от Пакта за стабилност и растеж.
   Съгласно член 104, параграф 2 от Договора, Комисията трябва да следи за спазването
   на бюджетната дисциплина въз основа на следните два критерия: а) дали планираният
   или действителният бюджетен дефицит надвишава референтната стойност от 3 % от
   БВП (освен ако съотношението на дефицита е намаляло съществено и трайно и е
   достигнало ниво, близко до референтната стойност, или излишъкът над референтната
   стойност е налице само по изключение и временно, и съотношението остава близо до
   референтната стойност); и б) дали държавният дълг надвишава референтната стойност
   от 60 % от БВП (освен ако съотношението намалява достатъчно и се приближава до
   референтната стойност със задоволителни темпове).
   В съответствие с Протокола относно процедурата при прекомерен дефицит, приложен
   към Договора, Комисията предоставя данните за прилагането на ППД. Като част от
   прилагането на този Протокол, държавите-членки трябва да предоставят данни за
   бюджетните дефицити и държавния дълг, както и за други свързани с тях променливи
   два пъти годишно, а именно преди 1 април и преди 1 октомври, в съответствие с член 4
   от Регламент (ЕО) № 3605/93 на Съвета2,3.
   Комисията откри процедура за прекомерен дефицит спрямо Чешката република с
   приемането на доклад на 12 май 2004 г. съгласно член 104, параграф 3, въз основа на
   дефицит на консолидирания държавен бюджет в размер на 12,9% от БВП за
   2003 година4 (5,9 % от БВП, без да се отчита значителна еднократна операция, свързана
   с държавни гаранции). На 5 юли 2004 г., Съветът реши въз основа на препоръка на
   Комисията в съответствие с член 104, параграф 6, че Чешката република е с прекомерен
   дефицит5. Същевременно и също въз основа на препоръка на Комисията, Съветът
   отправи препоръки до Чешката република съгласно член 104, параграф 7, да преодолее
   настоящия прекомерен дефицит най-късно до 2008 г.
   1
          OВ L 209, 2.8.1997 г., стр. 6. Регламент, последно изменен с Регламент (ЕО) № 1056/2005 (ОВ L
          174, 7.7.2005 г., стр. 5).
   2
          OВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005
          (OВ L 337, 22.12.2005 г., стр. 1).
   3
          Последната нотификация на Чешката република е достъпна на следния електронен адрес:
          http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
   4
          SEC(2004) 575. Междувременно цифрите за дефицита за 2003 г. са ревизирани надолу на 6,6 %
          от БВП (без еднократни операции).
   5
          OВ L 62, 9.3.2005 г., стр. 20.
BG                                                       2                                               BG
 ---pagebreak---    С оглед на очакваното значително отклонение на бюджетната позиция през 2007 г.
   спрямо бюджетните прогнози и непрекъснат прекомерен дефицит над референтната
   стойност през 2008 г., на базата на бюджетните прогнози, предложени преди общите
   избори през юни 2006 г., на 10 юли 2007 г. Съветът прие решение по препоръка на
   Комисията, в съответствие с член 104, параграф 8, в което се заявява, че предприетите
   от Чешката република мерки не изглеждат достатъчни за преодоляване на прекомерния
   дефицит до крайния срок 2008 г. На 10 октомври 2007 г. Съветът направи нова
   препоръка в съответствие с член 104, параграф 7, по препоръка на Комисията, в която
   Чешката република се приканва да овладее в още по-голяма степен влошаването на
   състоянието на бюджета през 2007 г. и да отстрани прекомерния дефицит най-късно до
   2008 г. Властите на Чешката република трябваше да сведат дефицита под референтната
   стойност от 3 % от БВП по надежден и устойчив начин. В тази връзка, въз основа на
   настоящите прогнози, Съветът препоръча на властите на Чешката република да
   осигурят подобрение на структурното салдо (т.е. салдото, коригирано спрямо фазата на
   икономическия цикъл, без еднократни и други временни мерки) за 2008 г. от поне ¾ %
   от БВП спрямо 2007 г. Съветът постави краен срок 9 април 2008 г. за предприемане от
   страна на властите на Чешката република на ефективни действия с оглед постигането
   на тази цел.
   Освен това, Съветът приканва Чешката република „да гарантира запазването на
   бюджетната консолидация, необходима за постигането на средносрочната бюджетна
   цел (структурен дефицит от 1 % от БВП), след коригирането на прекомерния дефицит,
   както и да постигне средносрочната бюджетна цел в рамките на първоначално
   поставения срок (най-късно до 2012 г.)“.
   Таблица 1: Корекция, одобрена от Съвета на 10 октомври 2007 г.
   % от БВП, ако не е посочено друго               2006 г.          2007 г.              2008 г.
   Салдо на консолидирания държавен                  -2,7      по-добре от -3,3      дефицит < 3
   бюджет                                                                             минимум ¾
   изменение на структурното салдо                    6,0             5,0                  4,9
   pro memoria: ръст на реалния БВП (%)
   Забележки: Структурно салдо = салдо, коригирано спрямо фазата на икономическия цикъл, с изключение
   на еднократните и други временни мерки.
   Източник: Препоръки на Съвета по член 104, параграф 7, приети на 10 октомври 2007 г., и прогнози на
   службите на Комисията от пролетта на 2007 г.
   След изтичането на срока, определен от Съвета, Комисията обикновено извършва
   официална оценка на действията, предприети от страна на властите, вследствие на
   препоръките на Съвета, като се взимат предвид последните прогнози на службите на
   Комисията. Тази оценка представлява междинна оценка дали държавата е на път да
   коригира прекомерния дефицит в рамките на сроковете. В случая на Чешката
   република, тази междинна оценка е включена в, и заменена от, настоящия документ. Тя
   взима под внимание бележката на чешкото правителство относно приетите корективни
   мерки, съгласно ППД, от април 2008 г6.
   Съгласно член 104, параграф 12, решение на Съвета за наличието на прекомерен
   дефицит се отменя по препоръка на Комисията и щом Съветът прецени, че
   прекомерният дефицит в съответната държава-членка е коригиран.
   6
           Писмо от 10 април 2008 г., адресирано от чешкия министър на финансите до комисаря по
           икономическите и парични въпроси.
BG                                                  3                                                  BG
 ---pagebreak---    2.       ДИНАМИКА НА ДЕФИЦИТА ПРЕЗ ПОСЛЕДНИТЕ ГОДИНИ
   Дефицитът на консолидирания държавен бюджет достигна 6,6 % от БВП през 2003 г.
   След това, с изключение на 2005 г. (3½ % от БВП), дефицитът на консолидирания
   държавен бюджет не е надвишавал 3 % от БВП. Динамиката на номиналния дефицит от
   2004 г. преизпълнява препоръките от 5 юли 2004 г. за намаление на дефицита, съгласно
   член 104, параграф 7. Намалението на дефицита на консолидирания държавен бюджет
   се дължи на по-добри от очакваните приходи в резултат на по-висок от очаквания
   растеж, който надвиши 6 % годишно от 2005 г. насам, както и на овладяване на
   разходите. Общите държавни разходи постепенно намаляха като процент от БВП — от
   45 % от БВП през 2004 г. до 42,4 % от БВП през 2007 г. Това отчасти се дължи на спад
   в публичното потребление с около 2 % от БВП, както и на намаляващи разходи,
   свързани с консолидацията на банковия сектор7.
   Въз основа на данните, предоставени от Комисията (Евростат), след доклада от страна
   на Чешката република, представен преди април 2008 г.8,9 дефицитът на консолидирания
   държавен бюджет за 2007 г. възлиза на 1,6 % от БВП10, което е значително под целта от
   4 % от БВП, определена в актуализираната програма за сближаване от март 2007 г.
   Приходите, като процент от БВП, бяха с 0,8 % от БВП по-високи от прогнозите в
   програмата за сближаване от март 2007 г., а държавните разходи бяха по-ниски с 1,8 %
   от БВП. Много по-добрите от очакваните резултати се дължат главно на овладяване на
   социалните разходи, които се очакваше да нараснат с около 1 % от БВП. Други
   компоненти на публичните разходи, включително възнаграждения на служителите и
   междинно потребление, също бяха овладяни. Освен това, растежът беше 6,5 % от БВП
   в сравнение с прогнозата от 4,9 % от БВП в програмата за сближаване от март 2007 г., и
   данъчната еластичност беше по-добра от очакваната.
   По-големият от очаквания ръст на заетостта имаше положителен ефект както върху
   приходите, така и върху разходите. Социалните осигуровки нараснаха повече от
   очакваното, докато социалните плащания се увеличиха незначително, като процент от
   БВП.
   7
          В контекста на приватизация на банковия сектор, чешкото правителство пое голяма част от
          разходите, свързани с неизпълнени заеми, по-специално, чрез създаването на Чешката агенция за
          консолидация. С течение на времето, съотношението на тези активи намаля.
   8
          Информационен Бюлетин на Евростат № 54/2008 от 18 април 2008 г.
   9
          В съответствие с член 8, буква ж), параграф 1 от Регламент (ЕО) № 3605/93.
   10
          Съотношенията на дефицита обикновено се актуализират в посока към нарастване или
          намаляване след публикуване на първите резултати в уведомлението от пролетта. За повечето
          държави-членки, ревизиите обикновено са относително малки и като цяло са близки до нулата. В
          случая на Чешката република, предвид разликата между последните предоставени данни за
          дефицита през 2007 г. и референтната стойност на дефицита, е малка вероятността евентуална
          бъдеща ревизия в държавните отчети да повиши съотношението на дефицита за 2007 г. до ниво
          над 3% от БВП.
BG                                                   4                                                  BG
 ---pagebreak---    В сравнение с 2006 г., номиналният дефицит намаля с 1,1 % от БВП, от които около
   половината се дължи на предприетите мерки, за които свидетелства подобрението на
   структурното салдо, а другата половина се дължи на по-силен растеж. Общите разходи
   намаляха с 1,2 % от БВП, докато общите приходи намаляха с 0,2 % от БВП.
   Подобрението през 2007 г. представлява преизпълнение на препоръките на Съвета за
   „овладяване в още по-голяма степен на влошаването на бюджета“, което се очакваше за
   2007 г.
   Цялостното намаление на държавните разходи е отразено в увеличението на размера на
   резервните фондове, оценени на 2¾ % от БВП (от около 2 % през 2006 г.), от които
   около ¾ % от БВП са разходи, които не са свързани с фондове на ЕС, или отложени
   разходи, които могат да доведат до нарастване на бъдещите дефицити. Останалите 2 %
   са свързани с фондове на ЕС и са подсигурени с приходи.
   В структурно изражение (тоест коригирано с отчитане на фазата на икономическия
   цикъл, без еднократните и други временни мерки), дефицитът намаля от 2,9 % от БВП
   през 2006 г. до 2,3 % от БВП през 2007 г., което се дължи на продължително
   ограничаване на държавните разходи, включително и на заплатите в публичния сектор.
   3.      ПРОГНОЗИ ЗА ДЕФИЦИТА ПРЕЗ 2008 Г. И СЛЕД ТОВА
   Според прогнозата на службите на Комисията от пролетта на 2008 г., дефицитът на
   консолидирания държавен бюджет се очаква да продължи да намалява, като достигне
   до 1,4 % от БВП през 2008 г., и при положение, че политиката остане непроменена, до
   1,1 % от БВП през 2009 г. Това се дължи на адекватните мерки, включени в
   стабилизационния пакет, одобрен на 19 септември 2007 г., което доведе до
   положителен ефект в размер на около 0,3 % от БВП годишно (вж. каре I). Равнището на
   социалните плащания се очаква да спадне като процент от БВП, през 2008 г. и 2009 г., в
   резултат на мерките от стабилизационния пакет. Освен на законодателните мерки,
   консолидацията разчита също така на продължително ограничаване на заплатите в
   публичния сектор и намаляване на публичните разходи като процент от БВП. Очаква се
   приходите да останат стабилни като процент от БВП, въпреки че множеството от
   данъчни мерки, които се предприемат същевременно, затруднява прогнозите.
   Прогнозите на службите на Комисията от пролетта за дефицита съответстват на
   предвидения дефицит в нотификацията от пролетта (1,5 % от БВП).
   Въз основа на прогнозата на службите на Комисията от пролетта на 2008 г., се очаква
   подобрение на структурното салдо от -2¼ % от БВП през 2007 г. до около -2 % от БВП
   през 2008 г. Подобрението е по-малко от препоръчаното от Съвета (минимум ¾ % от
   БВП) с оглед на много по-добрия общ дефицит през 2007 г., както и структурно
   подобрение през 2007 г. от около ½ % от БВП, което не беше предвидено по време на
   издаването на препоръката.
BG                                           5                                            BG
 ---pagebreak---    Средносрочната цел (СЦ) на Чешката република е структурен дефицит в размер на 1 %
   от БВП, което следва да бъде постигнато до 2012 г., съгласно последната програма за
   сближаване, представена през ноември 2007 г. Становището на Съвета от 4 март 2008 г.
   относно програмата11 приканва чешките власти да се „възползват от високия темп на
   икономически растеж, като увеличат темпа на корекцията, така че във възможно най-
   кратък срок да се изгради предпазен марж срещу преминаване на референтната
   стойност и да се постигне средносрочната цел най-късно до 2012 г.“
        Каре I: Резюме на мерките в стабилизационния пакет от септември 2007 г.
     Стабилизационният пакет прехвърля общата данъчна тежест от преките данъци към
     косвените данъци. От 1 януари 2008 г. беше въведен плосък данък върху доходите на
     физическите лица в размер на 15 %, който се очаква да бъде сведен до 12,5 % до
     2009 г. От 1 януари 2008 г. ставката на корпоративния данък е намалена от 24 % на
     21 % и ще продължава да намалява, докато достигне стойност от 19 % до 2010 г.
     Косвените данъци бяха увеличени през януари 2008 г. чрез повишаване на долната
     граница на ДДС от 5 до 9 %, увеличение на акцизите и въвеждане на екологичен
     данък върху електричеството, природния газ и твърдите горива. Също така беше
     въведен таван на базата за изплащане на социални осигуровки, което ще намали
     приходите.
     Стабилизационният пакет въведе нови законодателни мерки, които имат за цел да
     намалят разходите преди всичко в областта на социалните плащания, включително
     надбавки за деца, помощи за социални грижи, помощи за родители, помощи при
     майчинство, помощи за настаняване на деца в приемни семейства, помощи за
     снабдяване на училища и помощи за погребение. В допълнение на основните
     намаления, повечето помощи за социални грижи вече не се индексират спрямо прага
     на бедността, който беше променен по усмотрение на правителството.
     Стабилизационният пакет въведе и такси за услуги в областта на здравеопазването от
     януари 2008 г. Те включват такси за медицински консултации, предписване на
     лекарства и настанявания в болница. Смята се, че тези промени имат малък
     положителен ефект върху държавните приходи, като осигуряват допълнителни
     приходи и намаляват разходите чрез намаление на търсенето.
   На 23 януари 2008 г., правителството обсъди предложение за предоставяне на
   компенсации на църквата за отнета църковна собственост (вж. каре II). След
   одобрението на предложението от страна на чешкия парламент, финансовата
   компенсация ще бъде отчетена като еднократен разход, увеличаващ дефицита, в размер
   на 2,2 % от БВП в годината, в която е признат дългът на държавата, въпреки че по-
   голямата част от ефективното плащане ще бъде разсрочено за много дълъг период от 60
   години. Тази транзакция не беше отчетена от прогнозата на службите на Комисията от
   пролетта на 2008 г., която се основава на предположението, че няма да има промени в
   провежданата политика, тъй като не беше ясно дали и кога предложението на
   правителството ще бъде прието от парламента. Тази транзакция не беше отчетена и в
   прогнозите на програмата за сближаване. Ако предложението трябваше да влезе в сила
   през 2008 г. или 2009 г., бюджетният дефицит (включително тази транзакция) щеше да
   бъде, според актуалните прогнози, временно над 3 % от БВП за същата година.
   11
           ОВ С 74, 20.3.2008 г., стр. 24.
BG                                            6                                         BG
 ---pagebreak---      Каре II. Предложение на чешкото правителство за предоставяне на
     компенсации за отнета църковна собственост
     На 23 януари 2008 г., чешкото правителство обсъди в парламента предложение за
     предоставяне на компенсации на църквата за църковна собственост, отнета в периода
     1948—1990 г. Предвиждат се два начина на компенсиране: реституция в натура и
     финансова компенсация, когато реституцията в натура не е възможна. Съгласно
     предложението, що се отнася до финансовата компенсация, църквите ще получат от
     правителството 60 вноски в брой в размер от 4274,9 млн. CZK (0,1 % от БВП за
     2008 г.). При годишен лихвен процент от 4,85 %, общата компенсация възлиза на 83,0
     млрд. CZK главница (2,2 % от БВП за 2008 г.) и 173,5 млрд. CZK лихви12.
     Чешката статистическа служба поиска от Евростат да изясни евентуалните
     последствия от предложението за компенсации. Евростат заключи, че реституциите в
     натура не оказват влияние на държавния дефицит. Когато възстановеният актив е
     същият като този, който е бил отнет в миналото, транзакцията се вписва в ESA
     (Европейска система от национални и регионални сметки) сметките като други
     изменения в обема без пряко въздействие върху сметките на държавните приходи и
     разходи. Когато възстановения обект не е същият, реституцията се вписва като
     извършване на трансфер на капитал, което се компенсира с отрицателна инвестиция.
     По отношение на финансовата компенсация, Евростат уточни, че съгласно
     интерпретацията на счетоводните правила на ESA, главницата за изплащане следва да
     се впише като държавен разход в момента на одобрението на правния акт, вместо в
     момента на действителното плащане. Лихвите се вписват като държавни разходи за
     следващите 60 години. Евростат уточни също така, че неизплатеният дълг към
     църквите ще бъде вписан като задължения по сметка13.
     Следователно, в годината, в която чешкият парламент приеме закона и той влезе в
     сила, сметките на чешкото правителство ще включат много голяма еднократна,
     увеличаваща дефицита транзакция в размер на 2,2 % от БВП. Фактът, че
     неизплатеният дълг към църквите ще бъде вписан като задължения по сметка
     означава, че той няма да представлява държавен дълг по смисъла на Регламент (ЕО)
     № 3605/93. В момента, в който разходът бъде вписан, разликата в изменението на
     държавния дълг и бюджетното салдо ще включва изключително голяма отрицателна
     счетоводна разлика, която ще бъде постепенно компенсирана в продължение на 60
     години.
   12
           Съгласно предоставената информация от чешките власти, част от договора за компенсации
           предвижда държавната помощ да бъде постепенно премахната (например изплащане на заплати
           на свещеници). Тази държавна помощ възлиза на 1406 млн. CZK (0,04 % от БВП за 2008 г.)
   13
           Писмото на Евростат от 14 март 2008 г., което дава съвети на чешките статистически служби, е
           достъпно                                                                                на:
           http://epp.eurostat.ec.europa.eu/pls/portal/docs/PAGE/PGP_DS_GFS/PGE_DS_GFS_8/ADV%20-
           %20CZ%20-%202008.1%20-%20CONFISCATED%20PROPERTIES.PDF
BG                                                         7                                            BG
 ---pagebreak---    4.       ДИНАМИКА НА ДЪЛГА И ПРОГНОЗИ
   Въпреки значителните дефицити на консолидирания държавен бюджет от 2004 г.
   насам, нарастването на равнището на дълга беше до голяма степен овладяно. В
   резултат на рекорден ръст от 2005 г. насам и на значително намаление на дефицита на
   консолидирания държавен бюджет през 2007 г. в сравнение с 2006 г., равнището на
   държавния дълг спадна от 30,4 % от БВП през 2004 г. до 28,7 % от БВП през 2007 г.
   Според икономическите прогнози на службите на Комисията от пролетта на 2008 г.,
   съотношението на дълга се очаква да продължи да намалява до стойност от под 28 % от
   БВП през 2009 г., в резултат на продължаваща фискална консолидация и устойчив
   макроикономически растеж.
   5.       ЗАКЛЮЧЕНИЯ
   Въпреки очакванията за голяма фискална експанзия през 2007 г., салдото на
   консолидирания държавен бюджет се подобри от -2,7 % от БВП през 2006 г. до -1,6 %
   от БВП през 2007 г. Това подобрение се дължи отчасти на намаляване на разходите,
   както и на по-висок растеж. Структурното салдо, т.е. салдото, коригирано спрямо
   фазата на икономическия цикъл, без да се взимат предвид еднократните и други
   временни мерки, се подобри с ½ % от БВП през 2007 г.
   Чешкото правителство въведе поредица от законодателни мерки, в сила от 2008 г., с
   цел консолидирането на публичните финанси през 2008 г. и 2009 г., включително
   ограничаване на социалните разходи и въвеждане на такси за услуги в областта на
   здравеопазването, които ще имат положителен нетен ефект върху публичните финанси.
   Успоредно с продължаващото ограничаване на разходите и внимателното наблюдаване
   на ефекта върху приходите от множеството разнообразни данъчни мерки, въведени
   през 2008 г., се очаква тези мерки да доведат до по-нататъшно намаление на дефицита
   на консолидирания държавен бюджет. Според прогнозите на службите на Комисията от
   пролетта на 2008 г., общият дефицит ще продължи да се подобрява до 1,4 % от БВП
   през 2008 г., и при положение, че политиката остане непроменена, ще достигне
   равнище от 1,1 % от БВП през 2009 г. Това показва, че дефицитът е сведен под тавана
   от 3 % от БВП по един заслужаващ доверие и устойчив начин.
   Общият държавен брутен дълг намаля от 29,4 % от БВП през 2006 г. до 28,7 % през
   2007 г., значително под референтната стойност от 60 % от БВП. Съгласно прогнозата на
   службите на Комисията от пролетта на 2008 г., съотношението на дълга се очаква да
   продължи да намалява до стойност под 28 % от БВП през 2009 г. (при положение, че
   политиката остане непроменена).
   От цялостната оценка следва, че прекомерният дефицит в Чешката република е
   коригиран. Следователно Комисията препоръчва на Съвета да отмени решението си за
   съществуване на прекомерен дефицит в Чешката република.
BG                                            8                                         BG
 ---pagebreak---      Таблица 2: Динамика на бюджета, 2003—2009 г.
                                           2003 2004 2005 2006       2007 г.     2008 г.       2009 г.
   % от БВП, ако не е посочено друго          г.  г.    г.    г. COM ПС(2) COM ПС(2) COM(3) ПС(2)
   Салдо на консолидирания държавен              -3,0 -3,6
                                                                                -1,1   -2,6
   бюджет                                   -6,6            -2,7 -1,6 -3,4 -1,4 -2,9
   - Общи приходи                          40,7 42,2 41,4 41,0 40,8 39,8 40,7 39,5 40,7 38,1
   - Общи разходи                          47,3 45,2 44,9 43,6 42,4 43,3 42,2 42,4 41,8 40,7
     От                                      1,2 1,2
              - лихвени разходи                                                               1,1    1.2
   които:                                              1,2   1,1    1,2   1,2   1,1    1,3
              -брутообразуване         на 4,5 4,8
                                                                                4,9    5.4
              основен капитал                          4,9   5,0    4,8   5,1   4,8    5,3
   Първично салдо                           -5,5 -1,8 -2,4 -1,5 -0,4 -2,3 -0,3 -1,7           0,0   -1,3
   Еднократни и временни мерки               0,0 -0,7 -1,1 -0,2 0,0       0,0   0,0    0,0    0,0    0,0
   Структурно салдо(1)                      -5,5 -1,3 -2,1 -2,9 -2,3 -4,1 -1,9 -3,4          -1,5   -2,8
   Структурно първично салдо(2)             -4,4 -0,1 -1,0 -1,7 -1,2 -2,9 -0,8 -2,2          -0,4   -1,6
   Брутен държавен дълг                    30,1 30,4 29,7 29,4 28,7 30,4 28,1 30,3 27,2 30,2
   Pm     ръст на реалния БВП (%)            3,6 4,5 6,4     6,4    6,5   5,9   4,7    5,0    5,0    5,1
   Pm     Разлика между фактическия и            -2,6 -0,8
                                                                                1,1    0,7
   потенциалния БВП                         -3,0             0,8    2,0   1,8   1,4    1,4
   (1)
           Салдо (първично), коригирано с отчитане на фазата на икономическия цикъл, с изключение на
   еднократните и временни мерки.
   (2)
           Салдо, коригирано с отчитане на фазата на икономическия цикъл, и структурни салда, както и
           разлики между фактическия и потенциалния БВП съгласно програмата, както е изчислено от
           службите на Комисията въз основа на информацията в програмата.
   (3)
           При положение, че настоящата политика остане непроменена.
   Източници:      Прогноза на службите на Комисията от пролетта на 2008 г. (COM) и актуализираната през
   ноември 2007 г. програма за сближаване (ПС)
BG                                                   9                                                   BG
 ---pagebreak---                                                Препоръка за
                                         РЕШЕНИЕ НА СЪВЕТА
                     за отмяна на Решение 2005/185/ЕO за съществуването
                          на прекомерен дефицит в Чешката република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност и по-специално
   член 104, параграф 12 от него,
   като взе предвид препоръката на Комисията,
   като има предвид, че
   (1)    С Решение на Съвета 2005/185/ЕО14, по препоръка на Комисията, в съответствие
          с член 104, параграф 6 от Договора, бе решено че в Чешката република
          съществува прекомерен дефицит. Съветът отбеляза, че дефицитът на
          консолидирания държавен бюджет е 12,9 % от БВП през 2003 г. (5,9 % от БВП,
          без да се отчита значителна еднократна операция, свързана с държавни
          гаранции), много над определената от Договора референтна стойност от 3 % от
          БВП.
   (2)    На 5 юли 2004 г., в съответствие с член 104, параграф 7 от Договора и член 3,
          параграф 4 от Регламент (ЕО) № 1467/97 на Съвета от 7 юли 1997 г. за
          определяне и изясняване на прилагането на процедурата при прекомерен
          дефицит15, Съветът, въз основа на препоръка на Комисията, отправи препоръка
          към Чешката република с цел прекратяването на това положение на прекомерен
          дефицит най-късно до 2008 г. Препоръката бе публично оповестена.
   (3)    С оглед на очакваното значително отклонение на бюджетната позиция през
          2007 г. спрямо бюджетните прогнози и непрекъснат прекомерен дефицит над
          референтната стойност през 2008 г., на 10 юли 2007 г. Съветът прие решение по
          препоръка на Комисията, в съответствие с член 104, параграф 8, в което се
          заявява, че предприетите от Чешката република мерки не изглеждат достатъчни
          за преодоляване на прекомерния дефицит до крайния срок 2008 г.16 На 10
          октомври 2007 г. Съветът отправи нова препоръка в съответствие с член 104,
          параграф 7, в която Чешката република се приканва да овладее в още по-голяма
          степен влошаването на състоянието на бюджета през 2007 г. и да отстрани
          прекомерния дефицит най-късно до 2008 г., при краен срок за предприемане на
          ефективни мерки от чешките власти 9 април 2008 г. Въз основа на наличните
          към момента прогнози, Съветът препоръча на властите на Чешката република да
   14
          OВ L 62, 9.3.2005 г., стр. 20.
   15
          OВ L 209, 2.8.1997 г., стр. 6. Регламент, последно изменен с Регламент (ЕО) № 1056/2005 (ОВ L
          174, 7.7.2005 г., стр. 5).
   16
          OВ L 260, 5.10.2007 г., стр. 13.
BG                                                    10                                                BG
 ---pagebreak---        осигурят подобрение на структурното салдо (т.е. салдото, коригирано спрямо
       фазата на икономическия цикъл, без еднократни и други временни мерки) за
       2008 г. от поне ¾ % от БВП спрямо 2007 г.
   (4) Съгласно член 104, параграф 12 от Договора, решението на Съвета за наличието
       на прекомерен дефицит следва да се отмени, когато Съветът прецени, че
       прекомерният дефицит на съответната държава-членка е коригиран.
   (5) В съответствие с Протокола относно процедурата при прекомерен дефицит,
       приложен към Договора, Комисията предоставя данните за изпълнението на
       процедурата. Като част от прилагането на посочения Протокол, държавите-
       членки трябва да предоставят данни за бюджетните дефицити и дълг, както и за
       други свързани с тях променливи два пъти годишно, а именно преди 1 април и
       преди 1 октомври, в съответствие с член 4 от Регламент (ЕО) № 3605/93 от
       22 ноември 1993 г. на Съвета за прилагане на Протокола относно процедурата
       при прекомерен дефицит, приложен към Договора за създаване на Европейската
       общност17.
   (6) Въз основа на данните, предоставени от Комисията (Евростат) в съответствие с
       член 8ж, параграф 1 от Регламент (ЕО) № 3605/93, след направената от Чешката
       република преди 1 април 2008 г. нотификация, и основавайки се на прогнозата
       на службите на Комисията от пролетта на 2008 г., се налагат следните
       заключения:
        –     дефицитът на консолидирания държавен бюджет намаля от 2,7 % от БВП
              през 2006 г. до 1,6 % от БВП през 2007 г., което е под референтната
              стойност от 3 % от БВП. Тези резултати са съпоставими с цел за
              дефицита от 4 % от БВП, определена в програмата за сближаване от март
              2007 г.
        –     макар че данъчните приходи надхвърлиха очакванията в резултат на по-
              висок от очаквания икономически растеж, намаляването на дефицита през
              2007 г. беше също вследствие на ограничаване на разходите, по-
              специално по отношение на възнагражденията на служителите в
              публичния сектор и междинното потребление. По-голямата част от
              намаляването на разходите е от постоянен характер. Подобрението на
              структурното салдо (т.е. салдото, коригирано спрямо фазата на
              икономическия цикъл, без да се взимат предвид еднократните и други
              временни мерки) е оценено на малко над ½ % от БВП през 2007 г.,
        –     за 2008 г., прогнозите от пролетта на 2008 г. предвиждат дефицитът да
              продължи да намалява до 1,4 % от БВП, в резултат на допълнителни
              мерки за намаляване на разходите, законодателни мерки за овладяване на
              социалните разходи и въвеждането на частични такси за услугите в
              здравеопазването. Приходите, изразени като процент от БВП, се очаква да
              останат сравнително стабилни на фона на множеството разнообразни
              данъчни мерки, въведени през 2008 г. Прогнозите от пролетта са в
              съответствие с целите за равнището на дефицита от 1,5 % от БВП,
   17
       OВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005
       (OВ L 337, 22.12.2005 г., стр. 1).
BG                                              11                                               BG
 ---pagebreak---                 заложени в нотификацията от април. За 2009 г., при положение, че
                политиката остане непроменена, прогнозата от пролетта предвижда
                дефицитът да продължи да намалява до стойност от 1,1 % от БВП. Това
                показва, че дефицитът е сведен под тавана от 3 % от БВП по един
                заслужаващ доверие и устойчив начин. Очаква се структурното салдо да
                се подобри с почти ½ процентни пункта от БВП през 2008 г., и след това
                отново през 2009 г., при положение, че политиката остане непроменена.
                Това развитие трябва да се разглежда на фона на необходимостта да се
                напредва към средносрочната цел (СЦ) на бюджетната позиция, която за
                Чешката република представлява структурен дефицит от 1 % от БВП, и
                която трябва да се постигне до 2012 г. съгласно актуализираната през
                ноември 2007 г. програма за сближаване.
           –    държавният дълг остава много под референтната стойност от 60 % от
                БВП. Държавният дълг намаля от 29,4 % от БВП през 2006 г. до 28,7 %
                през 2007 г. Според прогнозата от пролетта на 2008 г., съотношението на
                дълга се очаква да продължи да намалява до стойност под 28 % до края на
                2009 г. (при положение, че политиката остане непроменена).
   (7)   По мнение на Съвета, прекомерният дефицит в Чешката република е коригиран
         и следователно Решение 2005/185/EО следва да бъде отменено.
   ПРИЕ НАСТОЯЩОТО РЕШЕНИЕ:
                                           Член 1
   От цялостната оценка следва, че прекомерният дефицит в Чешката република е
   коригиран.
                                           Член 2
   С настоящото решение се отменя Решение 2005/185/EО.
                                           Член 3
   Адресат на настоящото решение е Чешката република.
   Съставено в […], […]
                                           За Съвета
                                           Председател
BG                                           12                                         BG


|

52011PC0115

Препоръка за РЕШЕНИЕ НА СЪВЕТА за определяне на „Европейска столица на културата“ за 2015 г. в Чешката република  /* COM/2011/0115 окончателен  */

	[pic] | ЕВРОПЕЙСКА КОМИСИЯ |Брюксел, 14.3.2011COM(2011) 115 окончателенПрепоръка заРЕШЕНИЕ НА СЪВЕТАза определяне на „Европейска столица на културата“ за 2015 г. в Чешката републикаENОБЯСНИТЕЛЕН МЕМОРАНДУМРешение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността „Европейска столица на културата“ за годините 2007—2019[1] урежда процедурата за определяне на европейски столици на културата. Съгласно член 2 от посоченото решение, считано от 2009 г., два града от две държави-членки ще бъдат определяни за европейски столици на културата последователно в хронологичния ред, определен в приложението към решението. На Белгия и на Чешката република се пада правото да бъдат домакини на проявата през 2015 г.Номинацията за европейски столици на културата за 2015 г. се подчинява на следната процедура.Всяка от имащите отношение държави-членки публикува покана за представяне на предложения не по-късно от шест години преди проявата. Не по-късно от пет години преди проявата се свиква заседание за предварителен подбор на комисия за подбор в състав от 13 независими експерти от сектора на културата. Тя оценява получените кандидатури в съответствие с критериите, определени в член 4 от Решение № 622/2006/ЕО, и съставя кратка листа на градове кандидати, чиито кандидатури трябва да бъдат разгледани впоследствие, след като те попълнят досиетата на кандидатурите си.Всяка от имащите отношение държави-членки свиква комисия за извършване на окончателния подбор 9 месеца след заседанието за предварителен подбор. След задълбочена оценка на предварително избраните градове въз основа на критериите, определени за конкретното действие, комисията препоръчва един град за титлата във всяка от имащите отношение държави-членки.На основата на тези препоръки всяка от двете държави-членки номинира един град за европейска столица на културата и представя номинацията си на Европейския парламент, Съвета, Комисията и Комитета на регионите не по-късно от четири години преди определеното начало на съответната проява.Европейският парламент може да изпрати становище до Комисията не по-късно от 3 месеца след получаването на номинациите.Съветът, като действа по препоръка на Комисията, определя официално съответните градове за годината, за която те са били номинирани.В Чешката република са постъпили три заявления за титлата европейска столица на културата от градовете Храдец Кралове, Острава и Пилзен.В края на двуетапната процедура по подбор бе преценено, че проектът на Пилзен отговаря в най-висока степен на целите и критериите за проявата, изложени в член 4 от Решение № 1622/2006/ЕО.На това основание комисията за подбор препоръча в доклада си от септември 2010 г. Пилзен да бъде домакин на проявата в Чешката република през 2015 г. Чешката република уведоми по официален път за тази номинация Европейския парламент, Съвета, Комисията и Комитета на регионите в края на 2010 г.В началото на януари 2011 г. Европейският парламент изпрати своето положително становище до Комисията.Процедурата по подбор в Белгия бе финализирана през пролетта на 2010 г. и Монс бе определен през ноември 2010 г.Въз основа на гореизложеното Комисията, в съответствие с член 9, параграф 3 от Решение № 1622/2006/ЕО, представя на Съвета приложената препоръка за официалното определяне на Пилзен за европейска столица на културата за 2015 г. в Чешката република.Препоръка заРЕШЕНИЕ НА СЪВЕТАза определяне на „Европейска столица на културата“ за 2015 г. в Чешката републикаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Решение № 1622/2006/ЕО на Европейския парламент и на Съвета от 24 октомври 2006 г. за установяване на действията на Общността „Европейска столица на културата“ за годините 2007—2019[2], и по-специално член 9, параграф 3 от него,като взе предвид препоръката на Европейската комисия,като взе предвид доклада на комисията за подбор от септември 2010 г. във връзка с процедурата по подбор на европейска столица на културата в Чешката република,като има предвид, че:критериите по член 4 от Решение № 1622/2006/ЕО са изцяло изпълнени,ПРИЕ НАСТОЯЩОТО РЕШЕНИЕ:Член 1За европейска столица на културата за 2015 г. в Чешката република се определя Пилзен.Член 2Настоящото решение влиза в сила в деня след публикуването му в Официален вестник на Европейския съюз .Съставено в [...] на […] година.За СъветаПредседател [1] ОВ L 304, 3.11.2006 г., стр. 1.[2] ОВ L 304, 3.11.2006 г., стр. 1.


title: Препоръка за РЕШЕНИЕ НА СЪВЕТА за второ изменение на Решение 2010/320/ЕС, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицит

text:
|

52010PC0740

	[pic] | ЕВРОПЕЙСКА КОМИСИЯ |Брюксел, 9.12.2010COM(2010) 740 окончателенПрепоръка заРЕШЕНИЕ НА СЪВЕТАза второ изменение на Решение 2010/320/ЕС, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицитПрепоръка заРЕШЕНИЕ НА СЪВЕТАза второ изменение на Решение 2010/320/ЕС на Съвета от 10 май 2010 г., отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицитСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз (ДФЕС), и по-специално член 126, параграф 9 и член 136 от него,като взе предвид препоръката на Комисията,като има предвид, че:(1) В член 136, параграф 1, буква а) от ДФЕС се предвижда възможността за приемане на мерки, отнасящи се до държавите-членки, чиято парична единица е еврото, с цел засилване на координацията и наблюдението на бюджетната им дисциплина.(2) В член 126 от ДФЕС се постановява, че държавите-членки трябва да избягват прекомерен бюджетен дефицит, и се установява съответната процедура при прекомерен дефицит. Пактът за стабилност и растеж, който определя по-подробно тази процедура в корективната си част, осигурява нормативната уредба в подкрепа на държавната политика за бързо възстановяване на стабилното състояние на бюджета при отчитане на икономическата ситуация.(3) На 27 април 2009 г. в съответствие с член 104, параграф 6 от Договора за създаване на Европейската общност Съветът реши, че в Гърция е налице прекомерен бюджетен дефицит(4) В съответствие с член 126, параграф 9 и член 136 на 10 май 2010 г. Съветът прие Решение, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицит най-късно до 2014 г. (наричано по-долу „Решението“)[1]. За коригирането на дефицита Съветът установи следния план: бюджетният дефицит да не надхвърля 18,508 милиарда евро през 2010 г., 17,065 милиарда евро през 2011 г., 14,916 милиарда евро през 2012 г., 11,399 милиарда евро през 2013 г. и 6,385 милиарда евро през 2014 г.(5) Според прогнозата, с която Съветът разполагаше в момента на приемане на Решението, реалният БВП се очакваше да се свие с 4 % през 2010 г. и с 2½ % през 2011 г., след което да започне отново да нараства с 1,1 % през 2012 г. и с 2,1 % през 2013 г. и 2014 г. Очакваше се дефлаторът на БВП да бъде 1,2 %, -0,5 %, 1,0 %, 0,7 % и 1,0 % съответно от 2010 г. до 2014 г. Въз основа на измененията на икономическите показатели прогнозите вече сочат намаление на реалния БВП с 4¼ % през 2010 г. и с 3 % през 2011 г., а след това — растеж от 1,1 % през 2012 г. и 2,1 % през 2013 и 2014 г. Сега се предвижда дефлаторът на БВП да бъде 3,0 %, 1,5 %, 0,4 %, 0,8 % и 1,2 % съответно от 2010 г. до 2014 г.(6) На 15 ноември 2010 г. Евростат валидира статистическите данни на Гърция за бюджетния дефицит и дълга[2] съгласно Регламент (ЕО) № 479/2009 на Съвета[3]. По този повод данните за дефицита и дълга за 2006—2009 г. бяха преразгледани към повишаване. Данните за съотношението на бюджетния дефицит спрямо БВП за 2009 г. бяха променени от 13,6 % на 15,4 %, а за съотношението на дълга към БВП — от 115,1 % на 126,8 %.(7) Гърция отбеляза задоволителен напредък в прилагането на изискваните съгласно Решението мерки, в т.ч. за намалението на бюджетния дефицит. Въпреки това горепосоченото преразглеждане на статистическите данни заедно с ниската събираемост на приходите и други проблеми при изпълнението на бюджета, включително натрупването на изискуеми задължения, означава, че определеният максимален размер на бюджетния дефицит за 2010 г. най-вероятно няма да бъде спазен. Това надхвърляне на максималния размер на дефицита ще трябва да бъде компенсирано през 2011 г.(8) На 24 ноември 2010 г. Гърция представи на Съвета и Комисията доклад за мерките, взети за изпълнение на Решението. Комисията анализира доклада и заключи, че Гърция изпълнява задоволително Решението[4].(9) С оглед на гореизложеното изглежда целесъобразно Решението да бъде преразгледано в редица аспекти, без да се променят крайният срок за коригиране на прекомерния бюджетен дефицит и съответният план за бюджетния дефицит и нарастването на държавния дълг в номинално изражение.ПРИЕ НАСТОЯЩОТО РЕШЕНИЕ:Член 1Решение 2010/320/ЕС се изменя, както следва:1. В член 1, параграф 3 второто изречение се заменя със следното:„3. Въз основа на прогнозите за БВП от ноември 2010 г. съответният план за съотношението на дълга към БВП е следният: да не надвишава 143 % през 2010 г., 153 % през 2011 г., 157 % през 2012 г., 158 % през 2013 г. и 156 % през 2014 г.“2. В член 2, параграф 3 буква к) се заменя със следното:„к) подобряване на управлението на публичните активи с цел от тях да се съберат минимум 1 млрд. евро през 2011 г. и минимум по 3 млрд. евро годишно за периода 2012—2013 г.; постъпленията от продажби на активи (недвижими имоти и финансови активи) трябва да се използват за погасяване на дълга и да не водят до намаляване на усилията за фискална консолидация с цел спазване на максималните размери на дефицита по член 1, параграф 2;“3. В член 2, параграф 3 буква м) се заменя със следното:„м) приемане на нормативен акт, забраняващ на органите на местното управление да реализират дефицит поне до 2014 г.; намаление на трансферите към органите на местното управление в съответствие с планираните икономии и прехвърляне на компетентност;“.4. В член 2, параграф 3 буква о) се заменя със следното:„о) въвеждане на единна електронна система за предписване на лекарства; публикуване на целия списък с цените на лекарствата на пазара; прилагане на списъка на лекарствата, за които не се предвижда възстановяване на разходите, и на списъка на лекарствата, които се продават без лекарско предписание; публикуване на новия списък на лекарствата, за които се предвижда възстановяване на разходите, чрез използване на новата система на референтни цени; използване на информацията, получена чрез електронната система за предписване на лекарства и сканиране, за събирането на отстъпките от фармацевтичните предприятия; въвеждане на механизъм за наблюдение, позволяващ ежемесечно оценяване на разходите за лекарствени продукти; въвеждане на доплащане в размер на 5 евро за редовните амбулаторни услуги и предвиждане на доплащане при необосновани посещения в отделенията за спешна помощ; публикуване на одитираните отчети на болниците и здравните центрове; създаване на независима работна група от специалисти по здравеопазване, чиято задача е до края на май 2011 г. да изготви подробен доклад за цялостна реформа на системата на здравеопазването, целяща подобряване на ефикасността и ефективността ѝ;“.5. В член 2, параграф 3 буква п) се заличава и се добавят следните букви:„р) допълнително намаление на оперативните разходи най-малко с 5 %, което да доведе до икономии в размер най-малко 100 милиона евро;с) допълнително намаление на трансферите, което да доведе до икономии за държавния бюджет в размер най-малко 100 милиона евро; Публичноправните субекти, които получават тези трансфери, трябва да осигурят съответно намаление на разходите си, за да няма натрупване на просрочени задължения;т) въвеждане на условия за имущественото състояние за получаването на семейни надбавки от януари 2011 г., което да доведе до икономии в размер най-малко 150 милиона евро (след приспадане на съответните административни разходи);у) ограничаване на покупките на военно оборудване (доставки) най-малко с 500 милиона евро в сравнение с действителното равнище от 2010 г.;ф) намаление на разходите за лекарствени продукти от страна на социалноосигурителните фондове с 900 милиона евро чрез допълнително намаление на цените на лекарствата и нови процедури за обществени поръчки; намаление на разходите от страна на болниците (включително разходите за оборудване) най-малко с 350 милиона евро;х) промени в управлението, ценообразуването и заплатите в публичните предприятия с цел реализиране на икономии в размер най-малко 800 милиона евро;ц) изравняване на данъчното облагане на нафтата за отопление и дизеловото гориво след 1 октомври 2011 г. с цел борба с измамите и осигуряване на допълнителни приходи в размер най-малко 600 милиона евро през 2011 г. (общ годишен ефект в размер най-малко 900 милиона евро) без специалните мерки за защита на най-бедните слоеве от населението;ч) увеличение на намалените ставки на ДДС съответно от 5,5 на 6,5 % и от 11 на 13 %, което да доведе до допълнителни приходи в размер най-малко 880 милиона евро; намаление на ставката на ДДС за лекарствата и хотелските услуги по настаняване от 11 на 6,5 %, което да доведе до разходи в размер най-много 250 милиона евро без икономиите на социалноосигурителните фондове и болниците в резултат на по-ниската ставка на ДДС за лекарствата;ш) засилване на борбата с контрабандата на горива (най-малко 190 милиона евро);щ) повишение на съдебните такси (най-малко 100 милиона евро);ъ) изпълнение на план за ускоряване на събирането на просрочените данъчни вземания (най-малко 200 милиона евро);ь) ускоряване на събирането на глобите за нарушения на данъчното законодателство (най-малко 400 милиона евро);ю) събиране на приходи в резултат на новата уредба на данъчните спорове и съдебни производства (най-малко 300 милиона евро);я) събиране на приходи от подновяването на лицензите за далекосъобщителни дейности, чийто срок на действие изтича (най-малко 350 милиона евро);аа) събиране на приходи от концесии (най-малко 250 милиона евро);бб) план за преструктуриране на предприятието за градски транспорт в Атина (OASA). Целта на плана трябва да бъде намаляване на оперативните загуби на предприятието и осигуряване на икономическата му жизнеспособност. Той трябва да включва намаление на оперативните разходи на предприятието и повишение на цените на услугите. Изискваните действия трябва да бъдат предприети до януари 2011 г.;вв) нормативен акт за ограничаване на назначенията на служители в целия сектор на държавното управление до съотношение от най-много 1 новоназначен спрямо 5 пенсионирани или съкратени служители, без изключения за някои сектори, като тук се включват служителите, които са прехвърлени от преструктурираните публични предприятия към държавните органи.“6. В член 2, параграф 4 се добавят следните букви:„в) уреждане на просрочените задължения, натрупани през предходните години;г) многогодишен план за структурна фискална консолидация, който включва мерки в размер най-малко 5 % от БВП и ще гарантира изпълнението на целите за дефицита до 2014 г.;д) план за предотвратяване на отклонението от данъчно облагане, включващ количествени показатели за изпълнение, по които трябва да се отчита данъчната администрация; законодателство за рационализиране на административните производства при данъчни спорове и производствата за обжалване по съдебен ред, както и необходимите актове и процедури за по-успешно преодоляване на грешките, корупцията и неефективността на служителите от данъчната администрация, включително предвиждане на съдебно преследване при неизпълнение на служебните задължения;е) подробен план за действие и график за завършване и въвеждане на опростената система за възнагражденията;ж) подобряване на системите за счетоводна отчетност и фактуриране на болниците чрез: окончателно въвеждане на системата на двустранно счетоводство на начислена основа във всички болници; използване на единна система за кодиране и общ регистър за доставките на медицински продукти; изчисляване на запасите и потоците на медицинските продукти във всички болници, използващи единната система за кодиране на медицинските продукти; събиране на доплащаните суми от пациентите във всички здравни заведения; своевременно фактуриране на разходите за лечение (в срок от 2 месеца) на гръцките социалноосигурителни фондове, другите държави-членки и частните здравноосигурителни фондове; гарантиране, че най-малко 50 % от общия обем на лекарствата, използвани от публичните болници до края на 2011 г., се състоят от генерични и незащитени с патент лекарства, чрез въвеждане на задължението всички публични болници да обявяват обществени поръчки за лекарствени продукти по активно вещество;з) с цел борба с излишните разходи и неефикасното управление в държавните предприятия и осигуряване на най-малко 800 милиона евро бюджетни икономии Гърция трябва да приеме до края на февруари 2011 г. нормативен акт за: намаляване на основните възнаграждения в публичните предприятия с най-малко 10 % на равнището на предприятията, за ограничаване на допълнителните възнаграждения до 10 % от основните възнаграждения, за въвеждане на максимален размер на брутния доход от 4 000 евро месечно (12 плащания годишно), за повишаване на цените за пътуване с градския транспорт с поне 30 %; за повишаване на други цени; да въведе мерки с цел намаляване на оперативните разходи на публичните предприятия с 15—25 %; и да приеме нормативен акт за преструктуриране на предприятието за градски транспорт в Атина (OASA);и) нова регулаторна уредба за улесняване на сключването на концесионни споразумения за регионалните летища;й) създаване на независима работна група по образователната политика с цел повишаване на ефикасността на системата на общественото образование (основно, средно и висше) и по-ефикасно използване на ресурсите.7. В член 2, параграф 5 буква б) се заменя със следното:„б) анализ на резултатите от първия етап на независимия преглед на функционирането на централната администрация, включително на препоръките за оперативни мерки; завършване на прегледа на действащите социални програми;“.8. В член 2, параграф 5 се добавя следната буква:„з) допълнително насърчаване на използването на генерични лекарства чрез: задължително предписване на лекарствата въз основа на активното вещество посредством електронната система за предписване;“9. В член 2, параграф 7 буква в) се заличава и се добавят следните букви:„г) въвеждане на система за остойностяване на разходите за болнично лечение за всяка отделна болница, която да бъде използвана за целите на бюджетирането от 2013 г. нататък;д) актове за изпълнение на препоръките за оперативни мерки от първия етап на прегледа на функционирането на централната администрация и от пълния преглед на действащите социални програми;е) Единният орган за обществени поръчки трябва да започне дейността си с необходимите ресурси за изпълнението на задачите и целите си и за упражняването на правомощията си съгласно плана за действие.“Член 2Настоящото решение влиза в сила в деня на подаденото за него уведомление.Член 3Адресат на настоящото решение е Република Гърция.Съставено в Брюксел на […] година.За СъветаПредседател […][1] Решение 2010/320/ЕС на Съвета (ОВ L 145, 11.6.2010 г., стр. 6).[2] ОВ L 145, 10.6.2009 г.[3] Бюлетин на Евростат 170/2010 от 15.11.2010 г.[4] Съобщение на Комисията COM(2010) … окончателен от [9] декември 2010 г.


|

52010PC0440

Препоръка за РЕШЕНИЕ НА СЪВЕТА за изменение на Решение на Съвета 2010/320/ЕС от 10 май 2010 година, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицит  /* COM (2010) 0440 final */

	[pic] | ЕВРОПЕЙСКА КОМИСИЯ |Брюксел, 19.8.2010COM(2010) 440 окончателенПрепоръка заРЕШЕНИЕ НА СЪВЕТАза изменение на Решение на Съвета 2010/320/ЕС от 10 май 2010 година, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицитПрепоръка заРЕШЕНИЕ НА СЪВЕТАза изменение на Решение на Съвета 2010/320/ЕС от 10 май 2010 година, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицитСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз (ДФЕС), и по-специално член 126, параграф 9 и член 136 от него,като взе предвид препоръката на Комисията,като има предвид, че:(1) В член 136, параграф 1, буква а) от ДФЕС се предвижда възможността за приемане на мерки, отнасящи се до държавите-членки, чиято парична единица е еврото, с цел да се засилят координацията и наблюдението на тяхната бюджетна дисциплина.(2) В член 126 от ДФЕС се постановява, че държавите-членки трябва да избягват прекомерен бюджетен дефицит и се определя процедура при прекомерен дефицит за постигането на тази цел. Пактът за стабилност и растеж, който въвежда тази процедура сред своите корективни мерки, осигурява рамката в подкрепа на държавните политики за бързо възстановяване на стабилното състояние на бюджета при отчитане на икономическата ситуация.(3) На 27 април 2009 г., в съответствие с член 104, параграф 6 от Договора за създаване на Европейската общност, Съветът реши, че в Гърция е налице прекомерен дефицит(4) На 10 май 2010 г. Съветът, в съответствие с член 126, параграф 9 и член 136, прие решение, отправено към Гърция с оглед засилване и задълбочаване на фискалния надзор и за предизвестие за предприемане на преценените за необходими мерки за коригирането на прекомерния дефицит най-късно до 2014 г.[1] За коригирането на прекомерния дефицит Съветът очерта следния план: бюджетният дефицит да не надхвърли 8 % от БВП през 2010 г., 7,6 % от БВП през 2011 г., 6,5 % от БВП през 2012 г., 4,9 % от БВП през 2013 г. и 2,6 % от БВП през 2014 г.(5) В прогнозата, с която Съветът разполагаше в момента на приемане на решението си, реалният БВП се очакваше да се свие с 4 % през 2010 г. и с 2,6 % през 2011 г., преди да възобнови растежа си с 1,1 % през 2012 г. и с 2,1 % през 2013 г. и 2014 г. Дефлаторът на БВП се оценяваше на съответно 1,2 %, -0,5 %, 1,0 %, 0,7 % и 1,0 % от 2010 г. до 2014 г. Предвид междувременно настъпилите изменения в икономическата обстановка, горепосочените оценъчни стойности на растежа на реалния БВП остават основен сценарий с балансирани рискове за изменението им в едната или другата посока; от своя страна, стойностите за дефлатора понастоящем са преразгледани съществено във възходяща посока за първите години от разглеждания период, а именно: 3,5 %, 1,25 % и 0,5 % от 2010 г. до 2012 г.(6) Гърция отбеляза добър напредък в прилагането на необходимите мерки, определени в решението на Съвета, като в някои области мерките бяха взети изпреварващо. Такива в частност бяха случаите с пенсионната реформа, реформирането на местните органи на властта и публикуването на месечна статистическа информация за бюджетните приходи и разходи. Въпреки това във всяка една от тях са необходими допълнителни корекции.(7) На 6 август 2010 г. Гърция предостави на Съвета и на Комисията доклад с мерките, взети в съответствие с Решение 2010/320/ЕС. Комисията оцени доклада и заключи, че Гърция прилага задоволително решението на Съвета от 10 май 2010 г.[2](8) Предвид гореизложеното е уместно решението на Съвета да бъде преразгледано в редица свои аспекти, като същевременно бъдат запазени крайният срок за коригиране на прекомерния дефицит, както и съответният план за постигането на набелязаните стойности на съотношението на дефицита към БВП и на държавния дълг.ПРИЕ НАСТОЯЩОТО РЕШЕНИЕ:Член 1Решение 2010/320/ЕС на Съвета се изменя, както следва:1) Член 2, параграф 2, буква а) се заменя със следния текст:„а) включване в проектобюджета за 2011 г. на мерки за фискална консолидация на стойност минимум 3,2% от БВП (4,3% от БВП, ако се сметнат и пренесените резултати от въведените през 2010 г. мерки): намаляване на междинното потребление на сектор "Държавно управление" с минимум 300 млн. EUR спрямо равнището през 2010 г. (в допълнение към посочените в настоящия параграф спестявания от реформирането на държавната администрация и местните органи на властта); замразяване на индексацията на пенсиите (с цел да бъдат спестени 100 млн. EUR); временен кризисен данък върху изключително печелившите дружества (с разчет за увеличаване на постъпленията с 600 млн. EUR през 2011 г., 2012 г. и 2013 г.); облагане на свободните професии с патентен данък (с разчет за постъпления от минимум 400 млн. EUR през 2011 г. и увеличаващи се постъпления с поне 100 млн. EUR през 2012 г. и 2013 г.); разширяване на данъчната основа за облагане с ДДС чрез включването на някои понастоящем освободени от ДДС услуги и чрез прехвърлянето на 30% от продуктите и услугите от намалената към обичайната ставка (с разчет за допълнителни постъпления от 1 млрд. EUR); поетапно въвеждане на екологичен данък върху емисиите на CO2 (с разчет за постъпления от минимум 300 млн. евро през 2011 г.); приемане и прилагане от гръцкото правителство на законодателство, с което да се реформира държавната администрация и да се реорганизират местните органи на властта (с цел да се намалят разходите с минимум 500 млн. EUR през 2011 г. и допълнително 500 млн. EUR годишно през 2012 г. и 2013 г.); съкращаване на финансираните от правителството инвестиции (с минимум 500 млн. EUR) чрез даване на приоритет на финансираните от структурните фондове на ЕС инвестиционни проекти; насърчителни мерки за регламентиране на незаконното земеползване (с разчет за постъпления от минимум 1 500 млн. EUR от 2011 г. до 2013 г., от които минимум 500 млн. EUR през 2011 г.); набавяне на постъпления от лицензирането на хазарта (минимум 500 млн. EUR от предоставянето на лицензи и 200 млн. EUR от лицензни такси); разширяване на данъчната основа на данъка върху недвижимата собственост чрез актуализиране на стойността на активите (с разчет за допълнителни постъпления от минимум 400 млн. EUR); увеличаване на облагането на възнагражденията в натура, включително чрез облагане на лизинговите плащания за автомобили (с минимум 150 млн. EUR); увеличаване на облагането на луксозните стоки (с минимум 100 млн. EUR), въвеждане на специален данък върху незаконните сгради (с разчет за постъпления от минимум 800 млн. EUR годишно), заместване на едва 20 % от пенсиониращите се служители в публичния сектор (централно управление, местно управление, социалноосигурителни фондове, публични дружества, държавни агенции и други органи). След консултации с Комисията могат да бъдат разгледани мерки за съкращаване на бюджетните разходи със съпоставим ефект;“2) Член 2, параграф 2, буква б) се заличава.3) Член 2, параграф 2, буква е) се заменя със следния текст:„е) въвеждане на независим преглед на публичната администрация и съществуващите социални програми.“4) В член 2, параграф 2 се добавят следните алинеи й) и к):„й) създаването на подробен централен регистър на публичните дружества;к) план за действие с график за провеждането на конкретни действия, насочени към създаването на централен възлагащ орган на обществени поръчки.“5) В член 2, параграф 3 се добавят следните алинея от м) до с):„м) законодателен акт, забраняващ на местните органи на властта да имат дефицит поне до 2014 г.;н) публикуване на междинни дългосрочни разчети за пенсионните разходи до 2060 г. съгласно приетото през юли 2010 г. законодателство, обхващащо основните пенсионни режими (IKA, включително пенсионния режим за държавните служители OGA и OAEE).о) законодателен акт, с който за периода 2011—2013 г. се определя горна граница в размер на 50 млн. EUR на годишното публично финансиране на железопътните оператори в рамките на задължението за обществена услуга, както и се установява принципът, че държавата не предоставя допълнителна явна или скрита подкрепа за железопътните оператори;п) бизнес план за гръцките железници. В бизнес плана се посочват начините за постигане на печалба от оперативната дейност, като още от 2011 г. започнат да се взимат предвид амортизационните разходи чрез закриване на губещи маршрути, увеличаване на цените и намаляване на заплатите и персонала; прави се и подробен анализ на чувствителността за въздействието върху разходите за заплати от различните възможни резултати от колективното споразумение и се предоставя информация за вариантите на преструктуриране на холдинга, включително чрез продажба на земя и други активи;р) с оглед на повишаване на ефективността и намаляване на разхищенията се търси техническа помощ от международни експерти по въпросите на ефикасността и ефективността на системата на здравеопазване и управлението на болниците;с) въвежда се задължителна такса от 3 EUR за амбулаторно обслужване в държавните болници.“6) В член 2, параграф 4 се добавя следната буква б):„б) публикуване на подробни дългосрочни разчети за пенсионните разходи до 2060 г. съгласно приетото през юли 2010 г. законодателство. Разчетите следва да обхващат допълнителните (помощни) схеми въз основа на подробен набор от данни, събрани и обработени от Националния институт на актюерите. Разчетите следва да бъдат разгледани и утвърдени от Комитета по икономическа политика на ЕС.“7) В член 2, параграф 5 буква б) се заменя със следния текст:„б) мерки за прилагане на заключенията от първия етап на независимите функционални прегледи на централната администрация и социалните програми;“8) В член 2, параграф 5 се добавят следните букви г), д) и е):„г) законодателен акт за преразглеждане на основните параметри на пенсионната система, в случай че дългосрочните разчети от параграф 3, буква н) и параграф 4, буква б) покажат, че увеличаването на бюджетните разходи за пенсии се очаква да надхвърли прага от 2,5 процентни пункта от БВП за периода 2009—2060 г.;д) преглед на функционирането на допълнителните/помощни пенсионни режими с оглед стабилизиране на разходите и гарантиране на неутралното им въздействие върху бюджета;е) преразглеждане на списъка на професиите с тежки и вредни условия на труд, така че към тях да не спадат повече от 10 % от работната сила; новият списък с професии тежки и вредни условия на труд влиза в сила от 1 юли 2011 г. за всички настоящи и бъдещи служители.“9) В член 2, параграф 7, се добавя следната буква в):„в) мерки за прилагане на заключенията от втория етап на независимите функционални прегледи на централната администрация и социалните програми;“10) Член 4, параграф 2, буква ж) се заменя със следния текст:„ж) неуредените публични разходи, с посочване на просрочените по тях плащания.“Член 2Настоящото решение влиза в сила от деня на уведомлението за него.Член 3Адресат на настоящото решение е Република Гърция.Съставено в Брюксел на […] година.За СъветаПредседател […] [1] Решение 2010/320/ЕС на Съвета (ОВ L 145, 11.6.2010 г., стр. 6).[2] Съобщение на Комисията „Преглед на действията, предприети в съответствие с решението на Съвета от 10 май 2010 година, отправено към Гърция с оглед засилване и задълбочаване на фискалния надзор и за предизвестие за Гърция за предприемане на преценените за необходими мерки за коригирането на прекомерния дефицит“, COM (2010) окончателен XXX от [19] август 2010 г.